Obec Bzovská Lehôtka v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, § 8 ods. 2, § 12 ods. 2 a 3, § 16 ods. 2, § 17 ods. 2, 3, 4 a 6, § 20 ods. 6, § 21 ods. 2, § 29, § 36, § 103 ods. 1 a 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov

**v y d á v a**

**Všeobecne záväzné nariadenie o miestnych daniach, poplatkoch a miestnom poplatku za komunálne odpady a drobné stavebné odpady na kalendárny rok 2022.**

**č.01/2021**

**§ 1**

**Úvodné ustanovenie**

1) Obecné zastupiteľstvo v Bzovskej Lehôtke podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov,

*zavádza s účinnosťou od. 01. januára 2022 :*

**A) Miestne dane :**

a) daň z nehnuteľností,

b) daň za psa,

c) daň za užívanie verejného priestranstva,

**B) Miestny poplatok za komunálne odpady a drobné stavebné odpady**

na zdaňovacie obdobie, ktorým je kalendárny rok 2022.

2) Základné ustanovenia o zdaňovaní pozemkov, stavieb a bytov sú uvedené v druhej časti zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, (ďalej len „zákon o miestnych daniach), ktoré upravujú postavenie daňovníka dane z nehnuteľnosti, predmet dane z nehnuteľnosti, základ dane z nehnuteľnosti, základné ročné sadzby dane z nehnuteľnosti, ktoré môže obec týmto všeobecne záväzným nariadením zvýšiť alebo znížiť, oslobodenie vybraných druhov pozemkov, stavieb a bytov a odpustenie, resp. zníženie dane správcom dane, vznik a zánik daňovej povinnosti, povinnosť predkladať daňové priznania, rozhodnutie o výrube dane a platenie dane.

3) Základné ustanovenia o spôsobe zdaňovania ostatných daní, ktorých výpočet je uvedený v ods. 1 A, písm. b), c), d), e), f), tohto všeobecne záväzného nariadenia, ktoré upravujú daňovníka, predmet dane a základ dane, sú uvedené v tretej až siedmej časti „zákona o miestnych daniach“.

4) Základné ustanovenia o spôsobe platenia miestneho poplatku za komunálne odpady a drobné stavebné odpady, ktorý je ustanovený v ods. 1 B, tohto všeobecne záväzného nariadenia, ktoré upravujú predmet poplatku, poplatníka, sadzbu poplatku, určenie a vyrubenie poplatku, sú uvedené v desiatej časti „zákona o miestnych daniach“.

**PRVÁ ČASŤ**

**§ 2**

**Daň z nehnuteľností**

Daň z nehnuteľnosti zahŕňa :

a) daň z pozemkov,

b) daň zo stavieb,

c) daň z bytov a z nebytových priestorov v bytovom dome.

**I. DAŇ Z POZEMKOV**

**§ 3**

**Daňovník**

Daňovník je :

- vlastník pozemku,

- správca pozemku,

- nájomca pozemku,

- užívateľ pozemku.

∙ Ak je pozemok v podielovom spoluvlastníctve viac daňovníkov, daňovník je každý spoluvlastník podľa výšky podielu *(je možnú určiť si zástupcu).*

∙ Ak je pozemok v bezpodielovom spoluvlastníctve manželov, daňovníkom sú obaja manželia, ktorí ručia za daň spoločne a nerozdielne.

**§ 4**

**Predmet dane**

Predmetom dane sú : *všetky pozemky na území obce, okrem pozemkov na ktorých stojí stavba alebo komunikácia:*

a) orná pôda, chmeľnice, vinice, ovocné sady, trvalé trávnaté porasty

c) záhrady,

d) lesné pozemky, na ktorých sú hosp. lesy, rybníky a vodné plochy,

e) zastavané plochy, nádvoria a ostatné plochy,

f) stavebné pozemky,

**§ 5**

**Základ dane**

Správca dane ustanovuje na území obce Bzovská Lehôtka hodnotu pozemkov, ktorou sa pri výpočte základu dane z pozemkov násobí výmera pozemku v m² za :

a) ornú pôdu a ovocné sady vo výške 0,2190 €/m²,

b) trvalé trávnaté porasty vo výške 0,0318 €/m²,

c) záhrady vo výške 1,32 €/m²,

d) lesné pozemky, na ktorých sú hosp. lesy, rybníky a vodné plochy vo výške 0,0643 €)m²

e) zastavané plochy, nádvoria a ostatné plochy vo výške 1,32 €/m²,

f) stavebné pozemky vo výške 13,27 €/m²,

Hodnoty pozemkov sú uvedené v prílohe č. 1 a v prílohe č. 2 k zákonu č. 582/2004 Z. z o miestnych daniach a miestnom poplatku za komunálne odpady a drobné stavebné odpady.

**§ 6**

**Sadzba dane**

1) Správca dane určuje na území obce Bzovská Lehôtka pre pozemky uvedené v § 6 ods. 1 zákona o miestnych daniach ročnú sadzbu dane z pozemkov :

a) ornú pôdu, ovocné sady a trvalé trávnaté porasty 0,70 %,

b) záhrady 0,90 %,

c) zastavané plochy a nádvoria, ostatné plochy 0,90 %,

d) stavebné pozemky 0,80 %.

e) lesné pozemky na ktorých sú hospodárske lesy, rybníky s chovom rýb a ostatné hospodársky využívané vodné plochy 1,60 %.

**II. DAŇ ZO STAVIEB**

**§ 7**

**Daňovník**

1) Daňovníkom je :

- vlastník stavby,

- správca stavby,

- nájomca stavby.

**§ 8**

**Predmet dane**

Predmetom dane sú všetky stavby na území obce, ktorých členenie je vymedzené v § 10 ods. 1 a 2 zákona č. 582/2004 Z. z. o miestnych daniach.

**§ 9**

**Základ dane**

Základom dane zo stavieb je :

a) výmera zastavanej plochy v m² - pôdorys stavby na úrovni najrozsiahlejšej nadzemnej časti stavby,

b) nezaratúva sa prečnievajúca časť strechy.

**§ 10**

**Sadzba dane**

Ročná sadzba dane zo stavieb sa v celej obci Bzovská Lehôtka určuje (§ 12 ods. 2 zákona č. 582/2004 Z. z. takto :

a) 0,080 €/m² za stavby na bývanie a drobné stavby, ktoré majú doplnkovú funkciu pre hlavnú stavbu,

b) 0,100 €/m² za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej produkcie vrátane stavieb na vlastnú administratívu,

c) 0,250 €/m² za chaty a stavby na individuálnu rekreáciu,

d) 0,100 €/m² za samostatne stojace garáže a samostatné stavby hromadných garáži a stavby určené alebo používané na tieto účely postavené mimo rodinných domov,

e) 0,080 €/m² za stavby hromadných garáži,

f) 0,300 €/m² za priemyselné stavby a stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

g) 0,150 €/m² za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou,

h) 0,300 €/m² za ostatné stavby neuvedené v písmenách a) až g).

2. Správca dane určuje pri viacpodlažných stavbách pre všetky druhy stavieb príplatok 0,05 €/m², za každé ďalšie podlažie okrem prvého nadzemného podlažia.

**§ 11**

**Oslobodenie od dane z nehnuteľnosti a zníženie dane**

1. Od dane sú oslobodené :

a) nehnuteľnosti vo vlastníctve obce,

b) pozemky a stavby alebo časti vo vlastníctve cirkví a náboženských spoločností, registrovaných štátom, ktoré slúžia na vzdelávanie a vykonávanie náboženských obradov,

c) pozemky užívané školami a školskými zariadeniami,

d) stavby slúžiace vzdelávaniu,

e) pozemky verejne prístupných parkov vo vlastníctve zdravotníckych zariadení poskytujúcich ústavnú zdravotnú starostlivosť,

f) pozemky, stavby a nebytové priestory vo vlastníctve SČK,

g) pozemky na ktorých sú cintoríny a parky,

h) stavby slúžiace zdravotníckym zariadeniam.

2. Správca dane ustanovuje, že poskytuje zníženie dane zo stavieb:

a) 20 % z daňovej povinnosti na stavby na bývanie a byty vo vlastníctve fyzických osôb starších ako 70 rokov, alebo držiteľov preukazu fyzickej osoby s ťažkým zdravotným postihnutím, alebo držiteľov preukazu fyzickej osoby s ťažkým zdravotným postihnutím s potrebou sprievodcu ako aj prevažne alebo úplne bezvládnych fyzických osôb, ktoré slúžia na ich bývanie,

b) 50 % z daňovej povinnosti na garáže vo vlastníctve držiteľa preukazu fyzickej osoby s ťažkým zdravotným postihnutím, alebo držiteľa preukazu fyzickej osoby s ťažkým zdravotným s potrebou sprievodcu pre motorové vozidlo na ich dopravu.

3. Podľa § 17 ods. 7 zákona č. 582/2004 Z. z. o miestnych daniach je daňovník povinný uplatniť nárok na zníženie alebo oslobodenie od dane najneskôr do 31. januára 2021. Inak nárok na príslušné zdaňovacie obdobie zaniká.

**§ 12**

**Vznik a zánik daňovej povinnosti**

1. Daňová povinnosť daňovníkovi vzniká 1. januárom zdaňovacieho obdobia s tým, že daňové priznanie je daňovník povinný podať do 31. januára 2021.

2. Vyrubená daň z nehnuteľnosti je splatná naraz a to v termíne do 15 dní odo dňa nadobudnutia právoplatnosti rozhodnutia.

3. Ak je ročná daň vyššia ako 600,00 €, môže daňovník požiadať o zaplatenie dane v dvoch rovnakých splátkach, prvú do 31.03.2021, druhú do 30.09.2021.

4. Na zmeny v priebehu zdaňovacieho obdobia sa neprehliada.

**DRUHÁ ČASŤ**

**OSTATNÉ MIESTNE DANE**

**III. DAŇ ZA PSA**

**§ 13**

**Predmetom dane**

1. Predmetom dane za psa je pes starší ako 6 mesiacov chovaný fyzickou alebo právnickou.

2. Predmetom dane za psa nie je :

a) pes chovaný na vedecké účely a výskumné účely,

b) pes umiestnený v útulku zvierat,

c) pes so špeciálnym výcvikom, ktorého vlastní držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom.

**§ 14**

**Daňovník**

Daňovníkom je fyzická alebo právnická osoba, ktorá je :

a) vlastníkom psa alebo

b) držiteľom psa, ak sa nedá preukázať, kto psa vlastní.

**§ 15**

**Základ dane**

Základom dane je počet psov.

**§ 16**

**Sadzba dane**

Sadzba dane za jedného psa a kalendárny rok je v obci Bzovská Lehôtka :

a) 8,00 € za jedného psa. Takto určená sadzba dane platí za každého ďalšieho psa u toho istého daňovníka,

b) 4,00 € za jedného psa mimo intravilánu obce. Takto určená sadzba dane platí za každého ďalšieho psa u toho istého daňovníka.

**§ 17**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci v ktorom sa pes stal predmetom dane podľa § 17 ods. 1 a zaniká posledným dňom mesiaca, v ktorom pes prestal byť predmetom dane.

**§ 18**

**Platenie dane**

Daňovník je povinný zaplatiť daň za psa v termíne do 15 dní odo dňa právoplatnosť rozhodnutia

**§ 19**

**Správca dane**

Miestne príslušnou obcou je obec, na ktorej území je pes chovaný.

**IV. DAŇ ZA UŽÍVANIE VEREJNÉHO PRIESTRANSTVA**

**§ 20**

**Predmet dane**

1. Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom verejnom priestore.

2. Verejným priestorom sú verejne prístupné pozemky vo vlastníctve obce (ulica, cesta, chodník, verejná zeleň a pod). Verejným priestranstvom na účely tohto zákona nie sú pozemky, ktoré obec prenajala podľa osobitného zákona.

3. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestňovanie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky, trvalého parkovania vozidiel mimo stráženého parkoviska a podobne. Osobitným užívaním verejného priestranstva nie je užívanie verejného priestranstva v súvislosti s odstraňovaním poruchy alebo havárie rozvodov a verejných sieti

4. V pochybnostiach, či ide o verejné priestranstvo rozhoduje starosta obce.

**§ 21**

**Daňovník**

Daňovníkom je fyzická alebo právnická osoba, ktorá verejné priestranstvo užíva.

**§ 22**

**Základ dane**

Základom dane za užívanie verejného priestranstva je výmera užívaného verejného priestoru v m² alebo parkovacie miesto.

**§ 23**

**Sadzba dane**

Sadzbou dane za užívanie verejného priestranstva je za :

a) umiestnenie zariadenia na poskytovanie služieb 0,070 €/m² a deň,

b) umiestnenie predajného alebo stavebného zariadenia 0,070 €/m²,

c) umiestnenie zariadenia cirkusu a lunaparku a iných atrakcií za m² plochy a deň 0,070 €

e) umiestnenie skládky viac ako na 7 dní 0,100 €/m² a deň,

f) trvalé parkovanie vozidiel :

- osobné motorové vozidlo 10,0 € ročne,

- nákladné motorové vozidlo 33,00 € ročne.

**§ 24**

**Vznik a zánik daňovej povinnosti**

Daňová povinnosť vzniká dňom začatia osobitného užívania verejného priestoru a zaniká dňom skončenia osobitného užívania verejného priestoru.

**§ 25**

**Oznamovacia povinnosť, vyrubenie dane a platenie dane**

1. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

2. Obec vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia. Obec môže určiť splátky dane a lehotu ich splatnosti v rozhodnutí.

3. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

**§ 26**

**Určenie dane podľa pomôcok**

1. Obec písomne vyzve daňovníka, ktorý si nesplnil oznamovaciu povinnosť o vzniku povinnosti na jej splnenie v primeranej lehote, ktorá nemôže byť kratšia ako osem dní.

2. Ak daňovník nesplní oznamovaciu povinnosť ani na základe výzvy podľa odseku 1, obec zistí základ dane a daň určí podľa pomôcok.

3. Obec oznámi daňovníkovi určenie dane podľa pomôcok, pričom dňom začatia určenia dane podľa pomôcok je deň uvedený v oznámení.

4. Na postup obce pri určovaní dane podľa pomôcok sa vťahuje zákon č. 563/2009 Z. z.

**§ 27**

**Správca dane**

Miestne príslušnou obcou je obec, na ktorej území sa užívané verejné priestranstvo nachádza.

**TRETIA ČASŤ**

**V. MIESTNY POPLATOK ZA KOMUNÁLNE ODPADY A DROBNÉ STAVEBNÉ ODPADY**

**§ 28**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z. z. miestnych daniach a miestnom poplatku za komunálne odpady a drobné stavebné odpady.

. **§ 29**

**Poplatok**

Poplatok za komunálne odpady sa platí za :

a) činnosti nakladania so zmesovým komunálnym odpadom.

b) činnosti nakladania s biologicky rozložiteľným komunálnym odpadom

c) činnosti nakladania s nebezpečným odpadom

d) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov,

e) náklady spôsobené nedôsledným triedením oddelene zbieraných zložiek komunálneho odpadu, na ktoré sa nevzťahuje rozšírená zodpovednosť výrobcov,

f) náklady presahujúce výšku obvyklých nákladov podľa osobitného predpisu.

**§ 30**

**Poplatník**

Poplatníkom je :

a) fyzická osoba, ktorá má v obci trvalý alebo prechodný pobyt,

b) fyzická osoba, ktorá nemá na území obce Bzovská Lehôtka trvalý ani prechodný pobyt, ale je na území obce oprávnená užívať byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha,

c) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce Bzovská Lehôtka na iný účel ako na podnikanie,

d) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce Bzovská Lehôtka na účel podnikania.

**§ 31**

**Poplatková povinnosť**

a) vzniká - v deň nadobudnutia trvalého alebo prechodného pobytu alebo užívania nehnuteľností,

b) zaniká – zánikom vlastníctva nehnuteľnosti alebo odhlásením z pobytu.

**§ 32**

**Určené obdobie**

Obdobím za ktoré obec vyberá poplatok je jeden kalendárny rok.

**§ 33**

**Sadzba poplatku**

Ročná sadzba poplatku je : *(najnižšia sadzba 2,20 €/rok – najvyššia sadzba je 39,96 €/rok),*

a) pre poplatníka podľa § 30 písm. a) :

- 0,05753 € za osobu a kalendárny deň, (t.j. 21,00 € za osobu a rok).

Poplatok sa určí ako súčin sadzby poplatku a počtu dní v kalendárnom roku, počas ktorých má alebo bude mať poplatník v obci trvalý alebo prechodný pobyt.

V prípade, že poplatník plní povinnosti aj za ostatných členov domácnosti, jeho celková výška poplatku sa vypočíta ako súčin poplatkov všetkých členov domácnosti tak, ako je uvedené v prvej vete.

Pri určení členov domácnosti sa vychádza z evidencie obyvateľstva k aktuálnemu dňu vystavenia rozhodnutia.

b) pre poplatníka uvedeného v § 30 písm. b) :

- 0,05753 € za osobu a kalendárny deň, (t.j. 21,00 € na osobu a rok),

c) pre poplatníka uvedeného v § 30 písm. c) a d) :

- 0,05753 € za osobu a kalendárny deň, (t.j. 21,00 € na osobu a rok).

Poplatok sa určí ako : súčin počtu dní v kalendárnom roku, počas ktorých poplatníkovi vzniká poplatková povinnosť a ukazovateľa dennej produkcie.

Ukazovateľ produkcie sa určí ako súčin priemerného počtu zamestnancov za predošlý rok, *neznížený o počet osôb, ktoré majú v obci trvalý alebo prechodný pobyt, vynásobený koeficientom 1.*

Ak ide o poplatníka, *ktorý na území obce poskytuje ubytovacie služby,* do ukazovateľa produkcie sa započíta aj priemerný počet ubytovaných osôb za predošlý rok, okrem osôb ktoré majú v obci trvalý alebo prechodný pobyt.

Ak ide o poplatníka, *ktorý na území obce poskytuje reštauračné, kaviarenské alebo pohostinné služby,* ukazovateľa produkcie sa započíta aj priemerný počet miest určených na poskytovanie týchto služieb.

U právnických osôb a podnikateľov sa ukazovateľ dennej produkcie podľa § 79 ods. 4 zákona o miestnych daniach a miestnom poplatku za komunálne odpady a drobné stavebné odpady vynásobí koeficientom 1.

**§ 34**

**Oznamovacia a evidenčná povinnosť**

1 Každý poplatník, resp. platiteľ je povinný zapojiť sa do systému zberu komunálneho odpadu a splniť si povinnosť vyplývajúcu z § 80 zákona č. 582/2004 Z. z. do jedného mesiaca :

a) od vzniku povinnosti platiť poplatok,

b) odo dňa, keď nastala skutočnosť, ktorá má vplyv na zánik poplatkovej povinnosti,

c) od skončenia príslušného kalendárneho roka, za ktorý platil poplatok a prišlo k zmene nahlásených údajov.

2. Poplatník alebo platiteľ je povinný ohlásiť obci :

a) svoje meno, priezvisko, titul, rodné číslo, dátum narodenia, adresu trvalého alebo prechodného bydliska, vzťah k nehnuteľnosti a údaje o nehnuteľnostiach.

Poplatník v zmysle § 30 písm. c) a d) tohto nariadenia ohlási názov alebo obchodné meno, sídlo alebo miesto podnikania, IČO, ak je poplatník fyzická osoba, ktorá podniká uvedie aj rodné číslo, číslo účtu z ktorého bude platiť poplatkovú povinnosť.

b) identifikačné údaje iných osôb, ak za nich plní povinnosti podľa § 77 pds. 7 zákona č. 582/2004 Z.z.,

c) údaje rozhodujúce na určenie poplatku podľa § 33 tohto nariadenia, spolu s ohlásením predloží aj doklady potvrdzujúce uvádzané údaje.

Všetky uvedené údaje je potrebné v roku 2022 predložiť do 31. januára na Obecnom úrade v Bzovskej Lehôtke.

3. V prípade neoznámenia všetkých skutočností potrebných pre výpočet správca poplatku bude vychádzať z posledných jemu známych skutočností, alebo vyrubí poplatok podľa pomôcok.

4. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali.

**§ 35**

**Vyrubenie poplatku a splatnosť**

1) Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.

2) Ak vznikne poplatková povinnosť v priebehu zdaňovacie obdobia, obec určí pomernú časť poplatku rozhodnutím, začínajúc dňom poplatkovej povinnosti až do konca zdaňovacieho obdobia.

3) Ak poplatníkov žijúcich v spoločnej domácnosti zastupuje jeden z nich, obec určí poplatok rozhodnutím v celkovej sume tomuto zástupcovi podľa odseku 1 alebo odseku 2.

**§ 36**

**Vyrubenie poplatku podľa pomôcok**

1) Správca dane písomne vyzve poplatníka, ktorý si nesplnil oznamovaciu povinnosť podľa § 34 na jej splnenie v primeranej lehote, ktorá nesmie byť kratšia ako 8 dní.

2) Ak poplatník nesplní oznamovaciu povinnosť ani na základe výzvy podľa ods. 1), správca dane určí poplatok podľa pomôcok (zákon č. 563/2009 Z. z. o správe daní).

**§ 37**

**Vrátenie, zníženie a odpustenie poplatku**

1) Obec vráti poplatok alebo jej pomernú časť poplatníkovi :

a) ktorému vznikla povinnosť platiť poplatok v priebehu zdaňovacieho obdobia ak preukáže splnenie podmienok na vrátenie poplatku alebo jeho pomernej časti, do 30 dní odo dňa doručenia písomnej žiadosti o jeho vrátenie,

b) ktorý uhradil obci vyšší poplatok, ako bol povinný uhradiť, do 30 dní odo dňa doručenia písomnej žiadosti o jeho vrátenie.

2) Obec poplatok zníži podľa najnižšej sadzby alebo odpustí za obdobie, za ktoré poplatník obci preukáže splnenie podmienok na zníženie alebo odpustenie poplatku a predloží hodnoverné doklady, že viac ako 90 dní v zdaňovacom období sa nezdržiava alebo sa nezdržiaval na území obce.,

3) Obec poplatok zníži o 100 % (odpustí) poplatníkovi, ktorý sa dlhodobo zdržiava mimo trvalého bydliska (študijný pobyt, pobyt v zahraničí, v ústave sociálnych služieb v domove dôchodcov, v detskom domove, v ústave na výkon trestu a pod.).

4) Správca dane môže výnimočne, na zmiernenie alebo odstránenie tvrdosti zákona v jednotlivých prípadoch poplatok znížiť aj pod najnižšiu sadzbu, alebo môže poplatok odpustiť rozhodnutím. O znížení, resp. odpustení poplatku rozhoduje, na základe žiadosti a predložených dokladov, obecné zastupiteľstvo.

5) Obec zníži alebo odpustí poplatok len v prípade, ak si poplatník riadne plní svoju poplatkovú povinnosť a nemá evidované žiadne nedoplatky za predchádzajúce obdobie.

6) Úľavy nie je možné podať na základe žiadosti v príslušnom roku za predchádzajúce kalendárne obdobie.

7) Doklady preukazujúce nárok na zníženie, resp. odpustenie poplatku :

a) potvrdenie o návšteve školy (štúdium mimo obce Bzovská Lehôtka nad 60 km doložia aj doklad o ubytovaní),

b) potvrdenie od zamestnávateľa (agentúry), že poplatník je ich zamestnancom k určitému obdobiu a miesto výkonu práce je dlhodobo mimo jeho trvalého bydliska,

c) pracovnú zmluvu,

d) doklad o umiestnení obyvateľa v ústavnom zariadení.

8) Poplatník preukazujúci nárok na zníženie alebo odpustenie poplatku je povinný predkladať doklady na zníženie alebo odpustenie poplatku každoročne s dátumom na určené obdobie.

9. Podmienkou na zníženie alebo odpustenie poplatku je hodnoverný doklad z ktorého jednoznačne vyplýva, že poplatník sa zdržiava alebo bude zdržiavať v zdaňovacom období mimo územia obce Bzovská Lehôtka. Dátum vystavenia dokladu, musí byť zhodný so zdaňovacím období, na ktoré sa uplatňuje nárok na odpustenie vrátane uvedenia dátumu od kedy do kedy bol (alebo bude) poplatník mimo územia obce Bzovská Lehôtka. Doklady na zníženie alebo odpustenie poplatku môže podať aj za ostatných členov domácnosti, za ktoré plní poplatkovú povinnosť.

**§ 38**

**Miestny poplatok za drobné stavebné odpady**

1) Predmetom poplatku je drobný stavebný odpad vznikajúci na území obce Bzovská Lehôtka. Jedná sa o odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok.

2) Obec zavádza na svojom území množstvový zber drobného stavebného odpadu.

**§ 39**

**Poplatník**

Poplatok za množstvový zber platí producent odpadu – poplatník, ktorým je fyzická osoba, ktorá má v obci trvalý alebo prechodný pobyt, alebo ktorá je na území obce oprávnená užívať byt, nebytový priestor, pozemnú garáž alebo jej časť, alebo objekt, ktorý nie je stavbou.

**§ 40**

**Sadzba poplatku**

1. V zmysle § 78 ods. 1 zákona č. 582/2004 Z. z. je poplatok za dm3 najmenej *0,0033 € a najviac 0,0531 € ( najmenej 3,36 €/m3 a najviac 53,10 €/m3).*

2. Sadzba poplatku za drobné stavebné odpady sa stanovuje na 5,00 €/m3.

**§ 41**

**Určenie poplatku a splatnosť poplatku**

Poplatok za drobné stavebné odpady sa určuje za skutočne vyprodukovaný drobný stavebný odpad ako súčin sadzby poplatku za 1m3 a množstva stavebného odpadu v m3. Producent odpadu odovzdá drobný stavebný odpad na dočasnom zbernom dvore obce. Poverený pracovník tento odpad odmeria v m3 a vystaví doklad o odovzdanom množstve odpadu (zberný lístok), ktorý bude podkladom pre vystavenie faktúry. Faktúra je splatná do 14 kalendárnych dní od vystavenia.

**§ 42**

**Záverečné ustanovenia**

1) Správu dane z nehnuteľnosti, miestnych daní a miestneho poplatku za komunálne odpady a drobné stavebné odpady vykonáva obce.

2) V daňovom konaní a konaní o miestnom poplatku postupuje správca dane podľa zákona č. 563/2009 Z. z. o správe daní (daňový poriadok) a o zmene a doplnení niektorých zákonov, v znení neskorších predpisov.

3) Dňom účinnosti tohto všeobecne záväzného nariadenia sa ruší VZN č. 1/2020 o miestnych daniach a poplatkoch na rok 2021.

4) Obecné zastupiteľstvo v Bzovskej Lehôtke sa na tomto Všeobecne záväznom nariadení o miestnych daniach, poplatkoch a miestnom poplatku za komunálne odpady a drobné stavebné odpady na kalendárny rok 2022 uznieslo dňa 15.12.2021 pod číslom uznesenia 126/17/2021.

**§ 43**

**Účinnosť**

**Vyvesené dňa 15.12.2021**

Všeobecne záväzné nariadenie nadobúda účinnosť dňom 01.01.2022.

Martin Kubík

starosta obce